Liproverbia 22 | Bibele e Inthaneteng | Phetolelo ea Lefatše le Lecha
22 Lebitso le lokela ho khethoa ho e-na le maruo a mangata;+ kamohelo e molemo le ho feta silevera le khauta.+ 2 Ea ruileng le ea nang le ho honyenyane ba kopane.+ Moetsi oa bona bohle ke Jehova.+ 3 Ea masene ke ea boneng tlokotsi ’me a ipata,+ empa ba se nang phihlelo ba fetetse pele ’me ba tla fumana kotlo.+ 4 Phello ea boikokobetso le ho tšaba Jehova ke maruo le khanya le bophelo.+ 5 Meutloa le lifi li tseleng ea ea khopameng;+ ea lebelang moea oa hae o emella hōle le tsona.+ 6 Koetlisa moshanyana ho ea ka tsela e mo loketseng;+ esita le ha a tsofala a ke ke a e kheloha.+ 7 Ea ruileng o busa ba nang le ho honyenyane,+ ’me ea alingoang ke mohlanka oa motho ea mo alimang.+ 8 Ea jalang ho se loke o tla kotula se kotsi,+ empa molamu oa khalefo ea hae o tla fela.+ 9 Ea leihlo le mosa o tla hlohonolofatsoa, etsoe o file ea tlaase lijo tsa hae.+ 10 Leleka mosomi, e le hore ho hloka kutloano ho ka tsoa le hore tsekisano ea molao le ho se hlomphehe li khaotse.+ 11 Ea ratang pelo e hloekileng+—ka lebaka la molomo oa hae o khahlehang morena e tla ba motsoalle oa hae.+ 12 Mahlo a Jehova a sirelelitse tsebo,+ empa o senya mantsoe a molotsana.+ 13 Ea botsoa o itse:+ “Ho na le tau ka ntle!+ Ke tla bolaeloa har’a mapatlelo!” 14 Melomo ea basali basele ke sekoti se tebileng.+ Ea nyatsuoang ke Jehova o tla oela ka ho sona.+ 15 Booatla bo tlameletsoe pelong ea moshanyana;+ thupa ea taeo e tla bo suthisetsa hōle le eena.+ 16 Ea etsetsang ea tlaase bolotsana hore a iphe lintho tse ngata,+ le ea fang ea ruileng, ka sebele o reretsoe ho ba bohloking.+ 17 Sekeha tsebe ’me u utloe mantsoe a ba bohlale,+ e le hore u ka kenya tsebo ea ka pelong ea hao.+ 18 Etsoe ke ntho e khahlisang hore u a boloke ka mpeng ea hao,+ e le hore a ka tiisoa hammoho ka thata molomong oa hao.+ 19 Ke u file tsebo kajeno, e le hore tšepo ea hao e be ho Jehova.+ 20 Na ha kea u ngolla nakong e fetileng ka likeletso le tsebo,+ 21 e le hore u bontše bonnete ba lipolelo tsa ’nete, e le hore u khutlisetse lipolelo tsa ’nete—ho ea u romang?+ 22 U se ke ua tlatlapa ea tlaase kahobane a le tlaase,+ ’me u se ke ua hatella ea hlorileng hekeng.+ 23 Etsoe Jehova o tla buella nyeoe ea bona,+ ’me ka sebele o tla tlatlapa moea oa ba ba tlatlapang.+ 24 U se ke ua ba le setsoalle le mang kapa mang ea ineheletseng bohale;+ ’me u se ke ua kena setsoalleng le motho ea tlakolohang ka bohale, 25 e le hore u se ke ua tloaela litsela tsa hae eaba ka sebele u nkela moea oa hao leraba.+ 26 U se ke ua ba har’a ba otlanyang matsoho,+ har’a ba iketsang tebeletso bakeng sa likalimo.+ 27 Haeba u se na letho leo u ka le lefang, ke hobane’ng ha a ka nka bethe ea hao ka tlas’a hao? 28 U se ke ua chechisa moeli oa khale, oo baholo-holo ba hao ba o entseng.+ 29 Na u bone motho ea nang le tsebo mosebetsing oa hae? O tla ema ka pel’a marena;+ a ke ke a ema ka pel’a batho feela ba tloaelehileng.